Diari Oficial de la Generalitat Valenciana


Sumari del DOGV 3092, del 03-10-1997 (1997/10102)

RESOLUCIÓ de 17 de setembre de 1997, del conseller de Medi Ambient, per la qual es resol la concessió de subvencions destinades a activitats de gestió de residus tòxics i perillosos, convocades per l'Ordre de 4 d'abril de 1997 (DOGV 2.988 de 9 de maig de 1997): envasos buits que han contingut productes fitosanitaris i restes d'aquests, com a conseqüència de l'aplicació agrícola.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3092

Data del DOGV
:   03-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10194


Organisme emissor
:   Conselleria de Medi Ambient

Tipus de document
:   Resolució

3280 RESOLUCIÓ de 17 de setembre de 1997, del conseller de Medi Ambient, per la qual es resol la concessió de subvencions destinades a activitats de gestió de residus tòxics i perillosos, convocades per l'Ordre de 4 d'abril de 1997 (DOGV 2.988 de 9 de maig de 1997): envasos buits que han contingut productes fitosanitaris i restes d'aquests, com a conseqüència de l'aplicació agrícola. [97/X10562]
  
Mitjançant l'Ordre de 4 d'abril de 1997 de la Conselleria de Medi Ambient, es convoquen subvencions destinades a activitats de gestió de residus tòxics i perillosos: envasos buits que hagen contingut productes fitosanitaris i restes d'aquests, com a conseqüència de l'aplicació agrícola.
  
La base primera de l'annex I de l'ordre de convocatòria estableix que podran ser beneficiàries d'aquesta subvenció les persones físiques o jurídiques que hagen realitzat o realitzen, des de l'1 de gener fins el 31 d'octubre de 1997, activitats de gestió a la Comunitat Valenciana dels residus mencionats en la base segona (envasos buits que hagen contingut productes fitosanitaris i restes d'aquests com a conseqüència de l'aplicació agrícola), i disposen de l'autorització de la Conselleria de Medi Ambient per a la seua gestió.
  
Conforme a la base tercera de l'annex I de l'ordre, són objecte de subvenció les activitats de gestió dels indicats residus generats a la Comunitat Valenciana i realitzades al seu àmbit territorial per persones físiques o jurídiques autoritzades per la Conselleria de Medi Ambient de la Generalitat Valenciana per a la seua gestió.
  
De conformitat amb la proposta de concessió de subvencions elevada per la comissió avaluadora prevista en la base sisena de l'annex I de l'ordre de convocatòria, reunida els dies 28 de juliol i 16 de setembre de 1997, d'acord amb el que disposa la mencionada base, i en virtut de les competències que m'atribueixen l'article 35 de la Llei 5/1983, de 30 de desembre, del Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer
  
Concedir la subvenció sol·licitada a la següent entitat, la petició de la qual s'adapta a les bases establides per l'annex I de l'Ordre de 4 d'abril de 1997:
  
- Valenciana de Protección Ambiental, SA (VAPSA): 9.150.000 PTA.
  
El dit import està determinat per l'aplicació dels mòduls establits en la base quarta de l'annex I a les quantitats de residus que l'esmentada mercantil preveu gestionar fins el 31 d'octubre de 1997:
  
\* Recollida, transport i emmagatzematge d'envasos buits de productes fitosanitaris: 305.000 dm3 a 10 PTA/dm3 = 3.050.000 PTA.
  
\* Tractament d'envasos buits de productes fitosanitaris: 305.000 dm3 a 20 PTA/dm3 = 6.100.000 PTA.
  
Total: 9.150.000 PTA.
  
Com que la quantia global de les subvencions concedides no excedeix del crèdit pressupostat (9.290.000 PTA), no escau l'aplicació del coeficient de reducció proporcional per a respectar aquest límit.
  
Segon
  
Denegar la subvenció a les següents sol·licituds pels motius que es detallen:
  
- BATHEX GOMEX, SL pel fet de no haver-hi aportat la següent documentació exigida conforme a la base cinquena de l'annex I de l'ordre de convocatòria:
  
\* Declaració, si escau, de les subvencions percebudes o reconegudes d'altres administracions públiques, o de qualsevol entitat pública o privada, pel concepte de gestió d'envasos buits que hagen contingut productes fitosanitaris o restes d'aquests, com a conseqüència de l'aplicació agrícola, tot indicant-ne la quantia unitària.
  
\* Estudi economicofinancer i d'estructura de costos de l'activitat.
  
- Ajuntament de Gandia, perquè no posseeix l'autorització de gestor de residus tòxics i perillosos concedida per la Conselleria de Medi Ambient i, per tant, no pot ser beneficiari de les subvencions convocades, d'acord amb el que disposa la base primera en relació amb la tercera de l'annex I de l'ordre de convocatòria, d'acord amb les quals sols podran ser beneficiàries de les subvencions les persones físiques o jurídiques autoritzades per la Conselleria de Medi Ambient de la Generalitat Valenciana per a la gestió a la Comunitat Valenciana dels residus mencionats en la base segona, sense que les corporacions locals es troben eximides de tal autorització en la Llei 20/1986, de 14 de maig, Bàsica de Residus Tòxics i Perillosos, i en el reglament de la dita llei, aprovat pel Reial Decret 833/1988, de 20 de juliol, modificat pel Reial Decret 952/1997, de 20 de juny.
  
Tercer
  
Les quantitats que han de percebre els beneficiaris se satisfaran d'acord amb la base vuitena de l'annex I de l'ordre de convocatòria.
  
Contra aquesta resolució, que és definitiva en via administrativa, es podrà interposar recurs contenciós administratiu en el termini de 2 mesos, comptadors des de l'endemà de la notificació o publicació, davant la sala contenciosa del Tribunal Superior de Justícia de la Comunitat Valenciana, de conformitat amb el que disposen els articles 58 i següents de la Llei Reguladora de la Jurisdicció Contenciosa Administrativa, de 27 de desembre de 1956. Abans de la dita interposició, caldrà notificar-ho a aquesta Conselleria, de conformitat amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que s'utilitze qualsevol altra via que es considere oportuna.